Ceñ He
Ceñ He (çince鄭和/郑和, Ceñ Hi, 1371 - 1443 ss.) - çin deñizcisi, tedqiqatçısı, diplomatı, XIV-XV asırlarnıñ admiralıdır. 

Başta oña Ma Sanbao (çince 馬三保/马三保) adı berilgen edi. Ceñ Hen özü, Yunnan vilâyetinde yaşağan musulman asılzade qorantasından kele. Çeñ Hege «çin Kolumbı» deyler. Ceñ He, 146 metrli gemilerinde seyaat eterek, Çinge Cenübiy Şarq ve Cenübiy Asiya memleketlerini, musulman Şarqınıñ devletlerini ve Afrikanıñ Şarqiy yalısını tedqiq etip keşf etken.

Admiralnıñ ölümi 

Ceñ Heniñ mirasçıları yetkizgenleriniñ ananesine köre, admiral, Çinge yedinci seyaatı vaqtında (yani 1433 s.) vefat etken, cesedi de deñizde defin etilgen. Ceñniñ ölüminden çoq keçmeden Yavadaki Semarang şeerinde cesedi yoqluğında «ğıyabiy cenaze» merasimi («Gayib») ötkerilgen edi. Admiralnıñ potükleri ve tutam saçı (başqa versiyağa köre urbası ve qalpağı) Nankin şeerine ketirilip, qoba buddizm ibadethanesinde defin etilgen.

Mirasçılar 

Balalıqtan arem ağası (yevnuh) olğanından Ceñ Heniñ öz balaları yoq edi. Lâkin o, ağasınıñ eki oğlundan biri Ceñ Haocaonı evlâtlıqqa alğan. Ögey babasınıñ unvanını miras etip almağa imkânı olmağanına baqmadan, mülküni saqlap oldı. Şunıñ içün şimdiki zamanğace özlerini Ceñ Heniñ mirasçıları dep sayğanlar bar.

Menbalar 

Seyaatçılar
Çin adamları